Source: http://www.dsclex.ro/legislatie/2018/martie2018/mo2018_264.htm
Timestamp: 2020-01-19 06:00:21+00:00

Document:
MONITORUL OFICIAL AL ROMÂNIEI Nr. 264/2018
Anul 186 (XXX) - Nr. 264 LEGI, DECRETE, HOTĂRÂRI ŞI ALTE ACTE Luni, 25 martie 2018
126. - Hotărâre pentru modificarea şi completarea Normelor metodologice privind organizarea şi desfăşurarea controlului doping, aprobate prin Hotărârea Guvernului nr. 244/2015
129. - Hotărâre privind stabilirea plafonului maxim pentru cheltuielile de cazare aferente imobilelor cu destinaţia de locuinţă de serviciu şi imobilelor cu destinaţia de locuinţă, propuse în vederea vânzării, din fondul locativ administrat de Regia Autonomă „Administraţia Patrimoniului Protocolului de Stat”, pentru anul 2018, precum şi pentru stabilirea plafonului maxim al cheltuielilor de cazare pentru închirierea locuinţelor în condiţiile pieţei imobiliare
130. - Hotărâre privind aprobarea bugetului de venituri şi cheltuieli pe anul 2018 al Administraţiei Naţionale de Meteorologie, care funcţionează sub autoritatea Ministerului Mediului
133. - Hotărâre privind aprobarea bugetului de venituri şi cheltuieli pe anul 2018 al Regiei Autonome „Registrul Auto Român”, aflată sub autoritatea Ministerului Transporturilor
134. - Hotărâre privind aprobarea bugetului de venituri şi cheltuieli pe anul 2018 al Regiei Autonome „Rasirom”, aflată sub autoritatea Serviciului Român de Informaţii
131. - Decizie pentru modificarea anexei la Decizia prim-ministrului nr. 704/2017 privind numirea membrilor Consiliului de Programare Economică
132. - Decizie privind eliberarea domnului Alexandru-Vasile Oprean din funcţia de secretar de stat la Ministerul Culturii şi Identităţii Naţionale
209. - Ordin al directorului general al Agenţiei Naţionale de Cadastru şi Publicitate Imobiliară pentru abrogarea unor dispoziţii ale Ordinului directorului general al Agenţiei Naţionale de Cadastru şi Publicitate Imobiliară nr. 1.358/2017 privind aprobarea începerii lucrărilor de înregistrare sistematică a imobilelor, pe sectoare cadastrale, în 23 de unităţi administrativ-teritoriale din judeţul Tulcea
211. - Ordin al directorului general al Agenţiei Naţionale de Cadastru şi Publicitate Imobiliară pentru abrogarea unor dispoziţii ale Ordinului directorului general al Agenţiei Naţionale de Cadastru şi Publicitate Imobiliară nr. 1.667/2017 privind aprobarea începerii lucrărilor de înregistrare sistematică a imobilelor, pe sectoare cadastrale, în 32 de unităţi administrativ-teritoriale din judeţul Maramureş
ACTE AUTORITĂŢII NAŢIONALE DE REGLEMENTARE ÎN DOMENIUL ENERGIEI
43. - Ordin privind modificarea Metodologiei pentru stabilirea venitului unitar aferent activităţii de furnizare reglementată, desfăşurată într-un an de reglementare, şi de aprobare a preţurilor reglementate în sectorul gazelor naturale, începând cu anul 2016, aprobată prin Ordinul preşedintelui Autorităţii Naţionale de Reglementare în Domeniul Energiei nr. 182/2015
pentru modificarea şi completarea Normelor metodologice privind organizarea şi desfăşurarea controlului doping, aprobate prin Hotărârea Guvernului nr. 244/2015
Art. I. - Normele metodologice privind organizarea şi desfăşurarea controlului doping, aprobate prin Hotărârea Guvernului nr. 244/2015, publicată în Monitorul Oficial al României, Partea I, nr. 281 din 27 aprilie 2015, cu modificările şi completările ulterioare, se modifică şi se completează după cum urmează:
1. La articolul 2 alineatul (1), după litera q) se introduce o nouă literă, litera r), cu următorul cuprins:
„r) unitatea de management al paşaportului biologic al sportivilor - laboratorul de control doping acreditat de către Agenţia Mondială Anti-Doping desemnat de către Agenţia Naţională Anti-Doping, custodele paşaportului biologic.”
2. La articolul 3 alineatul (7), după litera f) se introduce o nouă literă, litera f1), cu următorul cuprins:
„f1) rezultatelor ciclurilor anterioare de planificare a distribuirii testelor;”.
3. La articolul 7, alineatul (1) se modifică şi va avea următorul cuprins:
„Art. 7. - (1) Condiţiile pe care trebuie să le îndeplinească un ofiţer de control doping pentru efectuarea testărilor doping sunt:
a) să fi participat la cel puţin 3 instruiri;
b) să nu se afle în conflict de interese;
c) să aibă calificările adecvate pentru a recolta sânge venos atunci când se doreşte recoltarea de probe de sânge.”
4. La articolul 8, după litera d) se introduce o nouă literă, litera e), cu următorul cuprins:
„e) să se asigure că organizatorul manifestării sportive are acordul părinţilor sau, după caz, al reprezentantului legal, pentru testarea sportivilor minori,”
5. La articolul 13, alineatul (4) se modifică şi va avea următorul cuprins:
„(4) Biletele extrase sunt semnate de reprezentanţii celor două echipe şi de observatorul federal şi sunt păstrate în plic sigilat de către ofiţerul de control doping Plicul şi biletele extrase se desigilează cu 5 până la 15 minute înainte de încheierea meciului numai în prezenta ofiţerilor de control doping.”
6. La articolul 13, după alineatul (4) se introduce un nou alineat, alineatul (41), cu următorul cuprins:
„(41) Sportivii şi, dacă este necesar, reprezentanţii celor două echipe vor fi notificaţi cu privire la selecţia lor la finalul meciului.”
7. La articolul 16, după alineatul (2) se introduc trei noi alineate, alineatele (21)-(23), cu următorul cuprins:
„(21) înştiinţarea sportivului minor se face în prezenţa unei persoane majore.
(22) Opinia sportivului minor cu privire la reprezentare este luată în considerare pe tot parcursul şedinţei de recoltare a probelor biologice, în funcţie de vârsta şi gradul său de maturitate.
(23) în cazul în care sportivul minor renunţă la reprezentant, ofiţerul de control doping are obligaţia de a desemna o terţă persoană care să asiste la şedinţa de recoltare a probelor biologice.”
8. La articolul 19 alineatul (2), litera h) se modifică şi va avea următorul cuprins:
„h) orice alte circumstanţe rezonabile stabilite de ofiţerul de control doping, cu luarea în considerare a oricăror instrucţiuni ale autorităţii de testare, dar nu mai mult de două ore.”
9. La articolul 19 alineatul (3), litera d) se modifică şi va avea următorul cuprins:
,,d) orice alte circumstanţe rezonabile stabilite de ofiţerul de control doping, cu luarea în considerare a oricăror instrucţiuni ale autorităţii de testare, dar nu mai mult de trei ore;”.
10. La articolul 29 alineatul (2), după litera j) se introduce o nouă literă, litera k), cu următorul cuprins:
,,k) formular suplimentar - Paşaportul biologic al sportivului.”
11. Articolul 33 se abrogă.
12. Articolul 35 se abrogă.
13. La articolul 37, alineatul (6) se modifică şi va avea următorul cuprins:
„(6) Sportivului i se oferă posibilitatea de a asista la aruncarea urinei reziduale care nu va fi trimisă la analiză.”
14. La articolul 38, după alineatul (1) se introduce un nou alineat, alineatul (11), cu următorul cuprins:
„(11) Dacă prima probă este prea diluată, sportivului i se recomandă să nu se mai hidrateze până la emiterea unei probe care să îndeplinească cerinţele cu privire la densitatea specifică pentru analiză.”
15. La articolul 47, alineatul (3) se modifică şi va avea următorul cuprins:
„(3) Ofiţerul de control doping trebuie să se asigure că sportivului îi sunt oferite condiţii confortabile, să rămână aşezat, cu picioarele pe podea, timp de cel puţin 10 minute înainte de recoltarea probei.”
16. La articolul 47, după alineatul (4) se introduce un nou alineat, alineatul (41), cu următorul cuprins:
,,(41) Dacă proba nu a fost recoltată în condiţiile prevăzute la alin. (4), ofiţerul de control doping menţionează în formularul suplimentar de raport-comentarii informaţiile cu privire la natura, durata şi intensitatea efortului. O copie a formularului suplimentar de raport-comentarii va fi pusă la dispoziţia Unităţii de management al paşaportului biologic al sportivilor şi experţilor.”
17. La articolul 48, alineatul (1) se modifică şi va avea următorul cuprins:
„Art. 48. - (1) Echipamentul de recoltare a probei de sânge trebuie să conţină:
a) două eprubete Aşi B;
b) alt echipament, specificat de laboratorul autorizat sau acreditat de Agenţia Mondială Anti-Doping.”
18. La articolul 49, după alineatul (9) se introduce un nou alineat, alineatul (91), cu următorul cuprins:
„(91) în afara competiţiei, proba de sânge se recoltează împreună cu proba de urină, cu excepţia cazului în care strategia de testare inteligentă prevede altfel.”
19. La articolul 49, alineatul (10) se modifică şi va avea următorul cuprins:
„(10) în cazul probelor ce urmează a fi folosite în programul vizând paşaportul biologic al sportivului, după terminarea recoltării probei de sânge, oficialul pentru recoltarea probei de sânge omogenizează sângele manual răsturnând uşor eprubeta de cel puţin 3 ori şi sportivul va rămâne să observe proba până în momentul sigilării kitului securizat.”
20. La articolul 50, după alineatul (1) se introduce un nou alineat, alineatul (11), cu următorul cuprins:
„(11) Proba sigilată va fi păstrată într-o manieră care să protejeze integritatea, identitatea şi securitatea ei, înainte de transportarea de la staţia de control doping către laborator.”
21. La articolul 50, după alineatul (2) se introduc două noi alineate, alineatele (3) şi (4), cu următorul cuprins:
„(3) Termometrul trebuie:
a) să înregistreze temperatura în grade Celsius cel puţin o dată pe minut;
b) să înregistreze timpul în GMT;
c) să raporteze profilul de temperatură în timp în format text, cu o linie pe măsurătoare urmând formatul «AAAA-LL-ZZ, HH: MMT»;
d) să aibă un ID unic de cel puţin şase caractere.
(4) Ofiţerul de control doping sau oficialul pentru recoltarea probei de sânge porneşte termometrul înainte de recoltarea probei şi îl introduce în echipamentul de păstrare şi transport.
22. La articolul 52, alineatul (1) se modifică şi va avea următorul cuprins:
„Art. 52. - (1) în cazul recoltării probei pentru paşaportul biologic al sportivului, ofiţerul de control doping foloseşte formularul Paşaportul biologic al sportivului - formular suplimentar aprobat în condiţiile art. 29 alin. (3). Dacă astfel de formulare nu sunt disponibile, informaţiile solicitate prin aceste formulare vor fi completate de către ofiţerul de control doping în formularul suplimentar de raport-comentarii.”
23. După articolul 52 se introduce un nou articol, articolul 521, cu următorul cuprins:
„Art. 521. - Cerinţele şi procedura privind gestionarea rezultatului în cazul paşaportului biologic al sportivului, conform anexei L din Standardul internaţional pentru testare şi investigaţii, se aprobă prin ordin al preşedintelui Agenţiei Naţionale Anti-Doping.”
24. La articolul 53, alineatele (1) şi (2) se modifică şi vor avea următorul cuprins:
„Art. 53. - (1) Ofiţerul de control doping are obligaţia de a depozita probele în genţi şi de a le transporta sau expedia, în cel mai scurt timp posibil, la laboratorul de control doping desemnat de autoritatea de testare, în conformitate cu cerinţele Standardului internaţional pentru testare şi investigaţii.
(2) Transportul este asigurat prin mijloace sigure autorizate de autoritatea de testare şi se încheie cu predarea probelor la laboratorul de control doping, în baza formularului de transport şi predare a probelor doping.”
25. La articolul 53, după alineatul (1) se introduce un nou alineat, alineatul (11), cu următorul cuprins:
„(11) Probele de sânge trebuie transportate într-un echipament care să menţină integritatea probei în timp, având în vedere modificările temperaturii externe.”
26. După articolul 56 se introduc două noi articole, articolele 561 şi 562, cu următorul cuprins:
„Art. 561. - În cazul sportivilor cu dizabilităţi, ofiţerul de control doping verifică echipamentul suplimentar sau alt tip de echipament necesar în funcţie de dizabilitate, pentru a se asigura că nu vor fi afectate identitatea, securitatea şi integritatea probei.
Art. 562. - (1) Sportivul trebuie să deţină controlul asupra echipamentului de recoltare şi asupra probei emise, cu excepţia situaţiei în care este solicitată asistenţă pentru sportivii cu dizabilităţi.
(2) Asistenţa suplimentară poate fi oferită, în circumstanţe excepţionale, oricărui sportiv, de către reprezentantul acestuia sau de personalul pentru recoltarea probei, pe parcursul şedinţei de recoltare, atunci când este autorizat de către sportiv şi acceptat de către ofiţerul de control doping.”
Art. II. - Hotărârea Guvernului nr. 244/2015 pentru aprobarea Normelor metodologice privind organizarea şi desfăşurarea controlului doping, publicată în Monitorul Oficial al României, Partea (, nr. 281 din 27 aprilie 2015, cu modificările şi completările ulterioare, precum şi cu modificările şi completările aduse prin prezenta hotărâre, se va republica, dându-se textelor o nouă numerotare.
p. Preşedintele Agenţiei Naţionale Anti-Doping,
Doina Ofelia Melinte
privind stabilirea plafonului maxim pentru cheltuielile de cazare aferente imobilelor cu destinaţia de locuinţă de serviciu şi imobilelor cu destinaţia de locuinţă, propuse în vederea vânzării, din fondul locativ administrat de Regia Autonomă „Administraţia Patrimoniului Protocolului de Stat”, pentru anul 2018, precum şi pentru stabilirea plafonului maxim al cheltuielilor de cazare pentru închirierea locuinţelor în condiţiile pieţei imobiliare
În temeiul art. 108 din Constituţia României, republicată, precum şi al art. 142 alin. (2), art. 146 alin. (5) şi art. 149 alin. (6) din Ordonanţa de urgenţă a Guvernului nr. 101/2011 privind reglementarea condiţiilor pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Stat”, a imobilelor proprietatea Regiei Autonome „Administraţia Patrimoniului Protocolului de Stat”, pentru reglementarea situaţiei juridice a unor imobile, pentru reglementarea cheltuielilor de cazare în unele situaţii speciale, precum şi pentru modificarea unor acte normative, aprobată cu completări prin Legea nr. 382/2013, cu modificările şi completările ulterioare,
Art. 1. - (1) Miniştrii, inclusiv persoanele care ocupă funcţii asimilate celei de ministru, precum şi miniştrii delegaţi, care nu deţin în proprietate exclusivă ori în coproprietate imobile cu destinaţia de locuinţe în municipiul Bucureşti, beneficiază, pe durata mandatului, în limita unui plafon maxim anual de 55.000 lei, de decontarea cheltuielilor de cazare pentru folosinţa imobilelor cu destinaţia de locuinţă de serviciu din fondul locativ aflat în administrarea Regiei Autonome „Administraţia Patrimoniului Protocolului de Stat”, prevăzut în anexa nr. V la Ordonanţa de urgenţă a Guvernului nr. 101/2011 privind reglementarea condiţiilor pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Stat”, a imobilelor proprietatea Regiei Autonome „Administraţia Patrimoniului Protocolului de Stat”, pentru reglementarea situaţiei juridice a unor imobile, pentru reglementarea cheltuielilor de cazare în unele situaţii speciale, precum şi pentru modificarea unor acte normative, aprobată cu completări prin Legea nr. 382/2013, cu modificările şi completările ulterioare.
(2) Secretarii de stat şi persoanele care ocupă funcţii asimilate celei de secretar de stat, care nu deţin în proprietate exclusivă ori în coproprietate imobile cu destinaţia de locuinţe în municipiul Bucureşti, beneficiază, pe o perioadă de 3 luni de la data numirii în funcţie, în limita unui plafon maxim de 14.000 lei, de decontarea cheltuielilor de cazare pentru folosinţa imobilelor cu destinaţia de locuinţă de serviciu din fondul locativ aflat în administrarea Regiei Autonome „Administraţia Patrimoniului Protocolului de Stat”, prevăzut în anexa nr. V la Ordonanţa de urgenţă a Guvernului nr. 101/2011, aprobată cu completări prin Legea nr. 382/2013, cu modificările şi completările ulterioare.
(2) Persoanele prevăzute la art. 148 alin. (1) şi (2) din Ordonanţa de urgenţă a Guvernului nr. 101/2011, aprobată cu completări prin Legea nr. 382/2013, cu modificările şi completările ulterioare, cu excepţia celor prevăzute la alin. (1), care nu deţin în proprietate exclusivă ori în coproprietate imobile cu destinaţia de locuinţă în municipiul Bucureşti, beneficiază, pe durata mandatului sau a raportului de serviciu, în limita unui plafon maxim anual de 55.000 lei, de decontarea cheltuielilor de cazare pentru folosinţa imobilelor cu destinaţia de locuinţă, aflate în proprietatea privată a statului şi în administrarea Regiei Autonome „Administraţia Patrimoniului Protocolului de Stat” şi propuse în vederea vânzării.
Art. 3. - (1) Persoanele prevăzute la art. 146 alin. (1) din Ordonanţa de urgenţă a Guvernului nr. 101/2011, aprobată cu completări prin Legea nr. 382/2013, cu modificările şi completările ulterioare, precum şi înalţii funcţionari publici, care nu deţin în proprietate exclusivă ori în coproprietate imobile cu destinaţia de locuinţe în municipiul Bucureşti, beneficiază, pe durata mandatului sau a raportului de serviciu, în limita unui plafon maxim anual de 40.000 lei, de decontarea cheltuielilor de cazare pentru spaţiul deţinut pe baza contractului de închiriere avizat şi înregistrat în condiţiile legii.
(2) Prevederile alin. (1) se aplică numai în situaţia în care, în fondul locativ aflat în administrarea Regiei Autonome „Administraţia Patrimoniului Protocolului de Stat” nu sunt disponibile imobile cu destinaţia de locuinţă de serviciu, respectiv nu sunt disponibile imobile cu destinaţia de locuinţe, aflate în proprietatea privată a statului şi în administrarea Regiei Autonome „Administraţia Patrimoniului Protocolului de Stat” şi propuse în vederea vânzării.
Secretarei general al Guvernului,
privind aprobarea bugetului de venituri şi cheltuieli pe anul 2018 al Administraţiei Naţionale de Meteorologie, care funcţionează sub autoritatea Ministerului Mediului
Articol unic. - Se aprobă bugetul de venituri şi cheltuieli pe anul 2018 al Administraţiei Naţionale de Meteorologie, care funcţionează sub autoritatea Ministerului Mediului, prevăzut în anexa care face parte integrantă din prezenta hotărâre.
os. Bucureşti-Ploieşti nr. 97, sectorul 1, Bucureşti
privind aprobarea bugetului de venituri şi cheltuieli pe anul 2018 al Regiei Autonome „Registrul Auto Român”, aflată sub autoritatea Ministerului Transporturilor
în temeiul art. 108 din Constituţia României, republicată, al art. 4 din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin directori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare,
Articol unic. - Se aprobă bugetul de venituri şi cheltuieli pe anul 2018 al Regiei Autonome „Registrul Auto Român”, aflată sub autoritatea Ministerului Transporturilor, prevăzut în anexa care face parte integrantă din prezenta hotărâre.
REGISTRUL AUTO ROMÂN - R.A.
Calea Griviţei nr. 391 A, sector 1, Bucureşti
Cod unic de înregistrare: R01590236
404.343,00
404.053,00
281.026,00
281.002,00
157.752,00
151.885,00
126.490,00
123.317,00
19.731,00
103.586,00
56.543,00
47.043,00
63.863,00
6.891,2S
5.793,64
*) Rd.S0 = Rd.1S4 din Anexa da fundamentare nr. 2
**) Rd.51 = Rd.155 din Anexa de fundamentare nr. 2
privind aprobarea bugetului de venituri şi cheltuieli pe anul 2018 al Regiei Autonome „Rasirom”, aflată sub autoritatea Serviciului Român de Informaţii
Articol unic. - Se aprobă bugetul de venituri şi cheltuieli pe anul 2018 al Regiei Autonome „Rasirom”, aflată sub autoritatea Serviciului Român de Informaţii, prevăzut în anexa care face parte integrantă din prezenta hotărâre.
REGIA AUTONOMĂ RASIROM
Bucureşti, str. Pinul Alb nr. 3, sector 2
pentru modificarea anexei la Decizia prim-ministrului nr. 704/2017 privind numirea membrilor Consiliului de Programare Economică
Având în vedere Adresa Comisiei Naţionale de Prognoză nr. 288/I.G. din 22 februarie 2018, înregistrată la Cabinetul prim-ministrului cu nr. 5/1.063 din 22 februarie 2018,
în temeiul art. 19 din Legea nr. 90/2001 privind organizarea şi funcţionarea Guvernului României şi a ministerelor, CU modificările şi completările ulterioare, şi al art. 8 alin. (4) şi (5) din Ordonanţa Guvernului nr. 22/2007 privind organizarea şi funcţionarea Comisiei Naţionale de Prognoză, republicată, cu modificările şi completările ulterioare,
Articol unic. - Punctele 2, 3 şi 5 din anexa „Lista membrilor Consiliului de Programare Economică la Decizia prim-ministrului nr. 704/2017 privind numirea membrilor Consiliului de Programare Economică, publicată în Monitorul Oficial al României, Partea I, nr. 928 din 24 noiembrie 2017, se modifică după cum urmează:
„2. Aurel Iancu - academician, Academia Română
3. Marius-Corneliu Marinaş - profesor universitar doctor, Academia de Studii Economice, Facultatea de Economie
5. Cristian Florin Ciurlău - conferenţiar universitar doctor, Universitatea Creştină «Dimitrie Cantemir», Bucureşti, Facultatea de Finanţe, Bănci şi Contabilitate".
Bucureşti, 23 martie 2018.
privind eliberarea domnului Alexandru-Vasile Oprean din funcţia de secretar de stat la Ministerul Culturii şi Identităţii Naţionale
Având în vedere Adresa Ministerului Culturii şi Identităţii Naţionale nr. 1.542 din 7 martie 2018, înregistrată la Cabinetul prim-ministrului cu nr. 5/1.373 din 7 martie 2018,
Articol unic. - La data intrării în vigoare a prezentei decizii, domnul Alexandru-Vasile Oprean se eliberează din funcţia de secretar de stat la Ministerul Culturii şi Identităţii Naţionale.
pentru abrogarea unor dispoziţii ale Ordinului directorului general al Agenţiei Naţionale de Cadastru şi Publicitate Imobiliară nr. 1.358/2017 privind aprobarea începerii lucrărilor de înregistrare sistematică a imobilelor, pe sectoare cadastrale, în 23 de unităţi administrativ-teritoriale din judeţul Tulcea
Art. 1. - La data intrării în vigoare a prezentului ordin se abrogă litera n) a articolului 1 şi anexa nr. 14 ale Ordinului directorului general al Agenţiei Naţionale de Cadastru şi Publicitate Imobiliară nr. 1.358/2017 privind aprobarea începerii lucrărilor de înregistrare sistematică a imobilelor, pe sectoare
cadastrale, în 23 de unităţi administrativ-teritoriale din judeţul Tulcea, publicat în Monitorul Oficial al României, Partea I, nr. 669 din 3 noiembrie 2017.
pentru abrogarea unor dispoziţii ale Ordinului directorului general al Agenţiei Naţionale de Cadastru şi Publicitate Imobiliară nr. 1.667/2017 privind aprobarea începerii lucrărilor de înregistrare sistematică a imobilelor, pe sectoare cadastrale, în 32 de unităţi administrativ-teritoriale din judeţul Maramureş
Art. 1. - La data intrării în vigoare a prezentului ordin se abrogă litera t) a articolului 1 şi anexa nr. 21 ale Ordinului directorului general al Agenţiei Naţionale de Cadastru şi Publicitate Imobiliară nr. 1.667/2017 privind aprobarea începerii lucrărilor de înregistrare sistematică a imobilelor, pe sectoare cadastrale, în 32 de unităţi administrativ-teritoriale din judeţul Maramureş, publicat în Monitorul Oficial al României, Partea I nr. 57 din 19 ianuarie 2018.
privind modificarea Metodologiei pentru stabilirea venitului unitar aferent activităţii de furnizare reglementată, desfăşurată într-un an de reglementare, şi de aprobare a preţurilor reglementate în sectorul gazelor naturale, începând cu anul 2016, aprobată prin Ordinul preşedintelui Autorităţii Naţionale de Reglementare în Domeniul Energiei nr. 182/2015
Având în vedere dispoziţiile art. 179 alin. (1), alin. (2) lit. b) şi alin. (4) şi (5) din Legea energiei electrice şi a gazelor naturale nr. 123/2012, cu modificările şi completările ulterioare,
în temeiul dispoziţiilor art. 5 alin. (1) lit. b) şi ale art. 10 alin. (1) lit. I) din Ordonanţa de urgenţa a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările şi completările ulterioare,
Art. I. - Metodologia pentru stabilirea venitului unitar aferent activităţii de furnizare reglementată, desfăşurată într-un an de reglementare, şi de aprobare a preţurilor reglementate în sectorul gazelor naturale, începând cu anul 2016, aprobată prin Ordinul preşedintelui Autorităţii Naţionale de Reglementare în Domeniul Energiei nr. 182/2015, cu modificările şi completările ulterioare, publicat în Monitorul Oficial al României, Partea I, nr. 4 din 5 ianuarie 2016, se modifică după cum urmează:
„Art. 18. - (1) Pentru titularii nou-licenţiaţi, valoarea iniţială a RABfr (k) init utilizată la calculul venitului aferent primului an de reglementare se determină pe baza valorii imobilizărilor corporale şi necorporale existente în funcţiune şi utilizate la desfăşurarea activităţii de furnizare reglementată.
(2) Pentru titularii nou-licenţiaţi constituiţi în urma unui proces de divizare, astfel cum este prevăzut la art. 32 alin. (1) lit. a), valoarea RABfr este valoarea reglementată rămasă a bazei de active reglementate aferente societăţilor din care aceştia s-au divizat, incluzând activele intrate în societate pe parcursul anului în care s-a realizat divizarea, diminuată cu valoarea reglementată a bazei de active reglementate care rămâne la societatea din care s-a divizat.
(3) Pentru titularii nou-licenţiaţi constituiţi în urma unui proces de fuziune prin contopire, astfel cum este prevăzut la art. 32 alin. (1) lit. c), valoarea RABfr a titularului de licenţă de furnizare se determină prin însumarea valorilor reglementate rămase ale bazelor de active reglementate aferente societăţilor participante la procesul de fuziune.”
2. După articolul 19 se introduce un nou articol, articolul 191, care va avea următorul cuprins:
„Art. 191. - Pentru titularii licenţiaţi care au participat la un proces de fuziune prin absorbţie, astfel cum este prevăzut la art. 32 alin. (1) lit. b), valoarea RABfr aferentă societăţii absorbante se determină prin însumarea valorilor reglementate rămase ale bazelor de active reglementate aferente societăţilor implicate în procesul de fuziune prin absorbţie.”
3. La articolul 32, alineatul (1) se modifică şi va avea următorul cuprins:
„Art. 32. - (1) în cazul divizării unui operator licenţiat sau fuziunii cu un alt operator licenţiat, veniturile şi preţurile reglementate se stabilesc după cum urmează:
a) în situaţia divizării unui operator licenţiat, din care rezultă unul sau mai mulţi titulari de licenţă noi, până la aprobarea unui venit unitar permis noului titular de licenţă de furnizare, ca societate beneficiară a divizării, acesta va prelua ultimul venit unitar aprobat societăţii din care s-a divizat, precum şi preţurile reglementate;
b) în situaţia fuziunii prin absorbţie cu un alt operator licenţiat, până la aprobarea noului venit unitar permis societăţii absorbante, rămân în vigoare atât ultimul venit unitar aprobat absorbantului, cât şi preţurile reglementate;
c) în situaţia fuziunii cu un alt operator licenţiat, din care rezultă un nou titular de licenţă, acesta înaintează ANRE documentaţia privind stabilirea venitului aferent anului de reglementare, odată cu depunerea documentelor necesare obţinerii licenţei de furnizare.”
Art. II. - Autoritatea Naţională de Reglementare în Domeniul Energiei şi titularii licenţei de furnizare a gazelor naturale vor duce la îndeplinire prevederile prezentului ordin.

References: articolul 2
 articolul 3
 articolul 7
 articolul 8
 articolul 13
 articolul 13
 articolul 16
 articolul 19
 articolul 19
 articolul 29
 Articolul 33
 Articolul 35
 articolul 37
 articolul 38
 articolul 47
 articolul 47
 articolul 48
 articolul 49
 articolul 49
 articolul 50
 articolul 50
 articolul 52
 articolul 52
 articolul 521
 articolul 53
 articolul 53
 articolul 56
 articolul 19
 articolul 191
 articolul 32